**Ministru kabineta noteikumu projekta „Grozījumi Ministru kabineta 2004. gada 13. jūlija noteikumos Nr. 596 „Noteikumi par valsts nodevu ierakstu izdarīšanai Eiropas ekonomisko interešu grupu reģistrā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likums „Grozījumi likumā „Par Latvijas Republikas Uzņēmumu reģistru””, kas stājās spēkā 2014. gada 17. februārī (turpmāk – Likums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik Ministru kabineta 2004. gada 13. jūlija noteikumu Nr. 596 „Noteikumi par valsts nodevu ierakstu izdarīšanai Eiropas ekonomisko interešu grupu reģistrā” (turpmāk – Noteikumi) 2.5. apakšpunktā noteikts, ka par reģistrācijas apliecības dublikāta izsniegšanu maksājama valsts nodeva. Likuma regulējums paredz atteikties no visu Latvijas Republikas Uzņēmumu reģistra (turpmāk – Uzņēmumu reģistrs) vestajos reģistros ierakstīto tiesību subjektu, tajā skaitā Eiropas ekonomisko interešu grupu, reģistrācijas apliecību obligātas izsniegšanas un noteikt, ka turpmāk reģistrācijas apliecību vai tās dublikātu Uzņēmumu reģistrs izsniegs par maksu par pakalpojumu pēc personas pieprasījuma. Atbilstoši Ministru kabineta 2013. gada 17. decembra noteikumu Nr.1525 „Noteikumi par Latvijas Republikas Uzņēmumu reģistra maksas pakalpojumiem” 11.punktam un līdz ar Likuma spēkā stāšanos spēkā stāsies arī minēto noteikumu pielikuma 3.1. apakšpunkts, kurā noteikta maksa par pakalpojumu par reģistrācijas apliecības izsniegšanu pēc Eiropas ekonomisko interešu grupas pieprasījuma.Atsakoties no reģistrācijas apliecības un tās dublikāta izsniegšanas un nosakot, ka par reģistrācijas apliecības izsniegšanu maksājama maksa par pakalpojumu, tiks nodrošināta regulējuma ieviešanas efektivitāte un samazināts administratīvais slogs Uzņēmumu reģistra vestajos reģistros reģistrētajiem tiesību subjektiem.Reģistrācijas apliecības izsniegšana pēc Eiropas ekonomisko interešu grupas pieprasījuma par maksu, proti, nosakot to par Uzņēmumu reģistra sniegtu maksas pakalpojumu, ir pamatota ar šādiem argumentiem: 1) Uzņēmumu reģistram, lai nodrošinātu reģistrācijas apliecības izsniegšanu, rodas administratīvās izmaksas, jo īpaši ņemot vērā, ka tā būs papildu procedūra, kas tiks īstenota tikai atsevišķos gadījumos pēc personu pieprasījuma; 2) maksa par pakalpojumu nodrošinās regulējuma ieviešanas efektivitāti, disciplinējot personas un rosinot tās izvērtēt, vai ir nepieciešams saņemt reģistrācijas apliecību. Ņemot vērā, ka turpmāk Uzņēmumu reģistra vestajā Eiropas ekonomisko interešu grupu reģistrā ierakstītajiem tiesību subjektiem reģistrācijas apliecības tiks izsniegtas pēc pieprasījuma, maksājot maksu par pakalpojumu, nepieciešams svītrot Noteikumu 2.5. apakšpunktu, kas nosaka valsts nodevas likmi par reģistrācijas apliecības dublikāta izsniegšanu.Pašlaik Noteikumu 3. punktā noteikts, ka, iesniedzot pieteikumu, tam jāpievieno maksājumu apliecinošs dokuments par valsts nodevas samaksu.Saskaņā ar Ministru kabineta 2010. gada 12. oktobra noteikumu Nr. 972 „Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu” 5.2. apakšpunktu un 6. punktu valsts budžeta maksājumus administrējošajai institūcijai (tajā skaitā Uzņēmumu reģistram) pirms pakalpojuma sniegšanas ir pienākums pārliecināties, vai maksājums, kas veikts ar maksājumu pakalpojumu sniedzēja (bankas, pasta u.tml.) starpniecību, ir saņemts valsts budžetā. Par to, vai maksājuma summa ir pieejama valsts budžeta kontā Valsts kasē, jāpārliecinās izmantojot budžeta elektronisko norēķinu sistēmu „eKase”, līdz ar to Uzņēmumu reģistrā nav nepieciešams iesniegt maksājumu apliecinošu dokumentu par valsts nodevas samaksu. Arī Likums paredz izslēgt prasību par maksājumu apliecinoša dokumenta iesniegšanu par reģistrācijas valsts nodevas samaksu. Ņemot vērā, ka maksājumus valsts budžetā iespējams veikt, izmantojot dažādus maksājumu pakalpojumu veidus, nepieciešams Noteikumus papildināt ar valsts nodevas samaksai par ierakstu izdarīšanu Eiropas ekonomisko interešu grupu reģistrā pielietotajiem maksājumu pakalpojumu veidiem atbilstoši 2010. gada 12. oktobra Ministru kabineta noteikumu Nr.972 „Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu” regulējumam.Ņemot vērā iepriekš minēto, nepieciešams izslēgt no Noteikumiem prasību iesniegt valsts nodevas samaksu apliecinošu dokumentu un papildināt Noteikumus ar valsts nodevas samaksai par ierakstu izdarīšanu Eiropas ekonomisko interešu grupu reģistrā pielietotajiem maksājumu pakalpojumu veidiem. |
| 3. | Projekta izstrādē iesaistītās institūcijas | Tieslietu ministrija, Uzņēmumu reģistrs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecināms uz Eiropas ekonomisko interešu grupu reģistrā jau reģistrētajām Eiropas ekonomisko interešu grupām, kā arī tām, kas nākotnē iesniegs pieteikumus ierakstīšanai Eiropas ekonomisko interešu grupu reģistrā. Šobrīd Uzņēmumu reģistra vestajā Eiropas ekonomisko interešu grupu reģistrā ierakstītas 2 Eiropas ekonomisko interešu grupas.2013. gadā neviens no Eiropas ekonomisko interešu grupu reģistrā ierakstītajiem tiesību subjektiem nav pieprasījis reģistrācijas apliecības dublikāta izsniegšanu. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums samazina administratīvo slogu gan Uzņēmumu reģistra vestajā Eiropas ekonomisko interešu grupu reģistrā reģistrētajām Eiropas ekonomisko interešu grupām, gan Uzņēmumu reģistrā nodarbinātajiem, kuru darba pienākumos ietilpst pakalpojumu sniegšanas nodrošināšana Uzņēmumu reģistra klientiem. Eiropas ekonomisko interešu grupām turpmāk nebūs obligāts pienākums saņemt, uzrādīt reģistrācijas apliecību vai izgatavot un iesniegt reģistrācijas apliecības dublikātu valsts un pašvaldību institūcijās, savukārt Uzņēmumu reģistrā nodarbinātajiem nebūs katru reizi, reģistrējot jaunu tiesību subjektu Eiropas ekonomisko interešu grupu reģistrā, jāsagatavo un jāizsniedz reģistrācijas apliecība. |
| 3. | Administratīvo izmaksu monetārs novērtējums | Administratīvās izmaksas naudas izteiksmē gada laikā mērķgrupai, ko veido fiziskas personas, nepārsniedz 200 *euro*, bet juridiskām personām – 2000 *euro*, tādēļ šis anotācijas punkts uz projektu nav attiecināms. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **n-tais gads** | Turpmākie trīs gadi (latos) |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  | 0 | 0 |
| 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekta ietekme uz valsts budžetu un pašvaldību budžetiem izvērtēta likumprojekta „Grozījumi likumā „Par Latvijas Republikas Uzņēmumu reģistru”” (635/Lp11) sākotnējās ietekmes novērtējuma ziņojumā. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Uzņēmumu reģistrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

*Anotācijas IV, V un VI sadaļa – projekts šīs jomas neskar.*

Tieslietu ministre B. Broka

27.03.2014. 13:33

1150

L. Letiņa

67031734, Laima.Letina@ur.gov.lv